《与苏州守十诗以兵卫森画戟燕寝凝清香为韵》
宋代·周麟之

六飞南驻开陪京，朝廷恃此为金城。
元侯卧护股肱郡，去天尺五日月明。
谁怜游子岁一过，欲往不得如流萍。
今日西风要留客，好山横道烟光凝。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。